Van agter lyk dinge ook nie te versmaai nie en vou die agterste wielboë amper koelrond na agter. Die SUV se kompaktheid word hier sterk beklemtoon, veral by die vyfde deur wat smal tussen die ligte sit. Onder is ŉ stel dubbele uitlaatpype wat in die swart buffer gekorporeer word.
Voor die bestuurder is die stuurwiel lekker dik en vol greep en is daar die kluster wat alle nodige bestuursinligting vertoon.
So hoe nou gemaak om die dirty thirties tegemoet te kom? Hoe kan mens die nuwe fase, die nuwe dekade, van jou lewe groet en sê “kom na pappa toe”. Maklik! Jy laai die nodige in ŉ voertuig wat vir die langpad bedoel is en jy draai dié se neus in die rigting waarin jy wil gly. Maar die vraag is, watter voertuig kies jy? Ongelukkig vir my het ek gesien hoe die opsies voor my oë verdwyn. Ek moes beide die Range Rover Velar en Mercedes-Benz X-Class gehad het, maar tegniese probleme op die Velar en ŉ ‘iets’ by die X-Class het dit nie laat gebeur nie. Dit nadat die rygoed al drie maande voor die tyd vasgemaak is… En toe, as alternatief, moes ek die nuwe Toyota Hilux Dakar kry, maar etlike dae voor ek dit in ontvangs neem word die agterlig beskadig.
By die Grotte gekom kry ons ons kaartjies en wag ons vir ons toer om te begin. Die rotsformasies strek voor jou uit, die uitsigte vanaf die balkonne laat jou in ŉ dwaal. Daar is oral mense; mense wat ook wag om hul toere te begin. Dis ŉ mooi gesig hierdie en jy is half te bang om ŉ foto te neem. Nie omdat jy nie wil of nie kan nie, maar omdat die foto’s net nie die plek tot sy reg sal laat kom nie. Dalk as jy Warren Wilson is sal jou foto’s kan werk.
Om 12h30 begin ons toer. Rustig en stadig stap ons die donker gat in. Die humiditeit klap jou in die gesig en jy kan sommer ruik dat hier al baie mense was vandag. Soos ons kleintyd gesê het: die plek pong van die mense. Ons trap teen die trappe af, en beweeg deur ŉ paar groot “sale” waar die gids ons meer inlig oor die geskiedenis van die grotte en hoe dit oor die jare gevorm en omskep was. Dan kom die aankondiging dat ons nou by die moeilike gedeeltes is. Dat mense wat nie van knap spasies hou nie net daar moet bly en wag terwyl die res van die groep deur die gate kruip. Right, laat ons dan kruip!